EkBass/fiwiki-20250220-pages-articles huggingface dataset:
Bertel Nyberg

Bertel Bernhard Nyberg (28. toukokuuta 1882 Porvoo – 8. maaliskuuta 1968 Helsinki) oli suomalainen kanslianeuvos (1953), filosofian tohtori ja Pelastakaa Lapset -järjestön pääsihteeri 1922–1945 ja toimitusjohtaja 1945–1965.Otavan Iso tietosanakirja, Otava 1968, osa 6, palsta 546 Nyberg valmistui ylioppilaaksi 1902. Hän oli aloitteentekijänä Linnanmäen huvipuiston perustamisessa. Tieteellisten teosten ohella Nyberg julkaisi myös kaunokirjallisuutta sekä runoteoksen Yrskum (1917, salanimellä Sten Storm). ==Julkaisuja== * Yrskum, Lilius & Hertzberg, 1914 (runoja) * Lapsi kautta vuosisatojen, 1929 (lapsen historia antiikista nykyaikaan) * Kind und Erde, 1931 (väitöskirja etnologian alalta) * Tähtien suojatit maan povella, piirrokset: Ami Hauhio. Kansankirja, 1945. * Sampo und Kirjokansi in der finnischen Volksdichtung, ihre Beziehung zu spätantiken kosmogonischen Mythen, vor allem zum Makro-Anthropos-Mythos, aus dem Schwedischen übers. von Rita Öhquist. [Omakustanne] Jakelu: Akademische Buchhandlung, 1972 ==Lähteet== Luokka:Suomalaiset järjestöjohtajat Luokka:Lastensuojelu Suomessa Luokka:Vuonna 1882 syntyneet Luokka:Vuonna 1968 kuolleet
Sano vaan Tuomas

Sano vaan Tuomas on rap-artisti Tuomas Kauhasen 7. kesäkuuta 2013 julkaistu ensimmäinen studioalbumi. Albumin ensimmäinen single ”1985”, julkaistiin 16. huhtikuuta 2012. Toinen single ”Miksi naiset rakastuu renttuihin?” julkaistiin 3. elokuuta 2012. Kolmas single ”Enkeli” julkaistiin 12. huhtikuuta 2013. Albumin tuotannosta vastaavat MGI ja Tuomaksen veli Simo ”Ola” Kauhanen. Albumi nousi parhaimmillaan Suomen virallisen albumilistan 16. sijalle, ja se on nauhoitettu kokonaan Los Angelesissa. == Kappaleet == # # (mukana Mikko) # (mukana Mariska) # (mukana Väinöväinö) # (mukana Redrama) # (mukana Mikko) # # # (mukana Marja) # (mukana Ola) # # (Remix) (mukana Cheek, Elastinen & Mikko) == Arvostelut == * Keskisuomalainen: negatiivinenKeskisuomalainen * Nuorgam: 58/100Nuorgam == Lähteet == == Aiheesta muualla == * Albumin arvostelu Keskisuomalaisen sivustolla Luokka:Suomalaiset hip hop -albumit Luokka:MGI:n tuottamat albumit Luokka:Vuoden 2013 esikoisalbumit
Maorinpodokarpus

Maorinpodokarpus eli totara (Podocarpus totara) on podokarpuskasvien heimoon kuuluva havupuulaji. Maorinpodokarpusta kasvaa luontaisesti Uudessa- Seelannissa, jossa se on yleinen Stewartinsaarta lukuun ottamatta. Lajia esiintyy alamaalta 500 metrin korkeudelle asti.Totara (Podocarpus totara) Viitattu 4.7.2022. Luontaisella esiintymisalueellaan maorinpodokarpus voi kasvaa jopa 30 metriä korkeaksi, mutta menestyy puutarhapuuna myös eteläisimmässä Euroopassa noin Irlannin korkeudelle saakka. Ennätysyksilöt ovat jopa 42,7 ja 51 metriä korkeita. Rungon paksuus on noin 2–3 metriä ja sen alaosassa ei ole oksia. Maorinpodokarpuksen kaarna on harmaanruskeaa ja muuttuu lopulta syvä- ja leveäuurteiseksi. Neulaset ovat kellertävänharmaan sävyisiä, nahkamaisia, kovia ja otakärkisiä. Maorinpodokarpus on herkkä Corynelia tropican aiheuttamalle lehtien sienisairaudelle. Totara on alun perin kasvin maorinkielinen nimi. ==Lääkinnällinen käyttö== Maorit ovat käyttäneet maorinpodokarpuksen meheviä käpyjä ripulin ja punataudin hoitoon. Päänahkaan hierottavan lehtiuutteen sanotaan edistävän hiustenkasvua. Kasvi sisältää totaroli-nimistä yhdistettä. ==Lähteet== Luokka:Podokarpukset
Enkeli (kappale)

"Enkeli" on rap-artisti Tuomas Kauhasen 12. huhtikuuta 2013 julkaistu single hänen debyyttialbumiltaan Sano vaan Tuomas. Kappaleella vierailee Kuningasidea-yhtyeen solisti Väinöväinö. Kappaleen musiikkivideo on kuvattu Barcelonassa, Espanjassa. Kappale voitti Suomen Virallisen Kesähitin tittelin vuonna 2013. ==Kappaleet== # ==Listasijoitukset== Lista Paras sijoitus Suomen virallinen singlelista 2 Suomen virallinen latauslista 4 Radiolista 3 Suomen tanssilista 8 ==Lähteet== Luokka:Tuomas Kauhasen kappaleet Luokka:Vuoden 2013 kappaleet
Jääpallo Pohjoismaisissa kisoissa 1922

Jääpalloturnaukseen vuoden 1922 Pohjoismaisissa kisoissa osallistui kolme joukkuetta. Turnaus oli ensimmäinen pohjoismaissa järjestetty maajoukkueiden turnaus ja ylipäätään ensimmäinen kerta, kun norjalaiset asettivat 11-miehisen jääpallojoukkueen peliin. Norjassa jääpalloa pelattiin edelleen 7-miehisten joukkueiden välillä. Norjalaiset eivät hyväksyneetkään otteluaan Ruotsia vastaan viralliseksi maaotteluksi. Sekä Suomessa että Ruotsissa esiintyi jonkinasteista polemiikkia maajoukkueiden kokoamisessa. Sudet eivät esimerkiksi olleet edustettuina ollenkaan. Ruotsissa taas Siriuksen joukkue ei ollut tyytyväinen liittojoukkueen kokoonpanoon ja loppuottelun jälkeisen päivänä se voittikin ystävyysottelussa suomalaiset selkeästi 13–3 (8–0). Suomi pelasi vielä lopuksi yhdistettyä Tukholman joukkuetta vastaan tasapelin 5–5 johdettuaan tauolla 3–0. Kisoissa pelattiin ottelu myös 7-miehisten joukkueiden välillä. Tukholman joukkue voitti Norjan 7–2. == Välierä == Tulos Ruotsi 13–1 (3–0) Sven Säfwenberg, IFK Uppsala Helge Andersson, Linnéa Elias Knutsson, Sirius Gustaf Bard, Sirius Dohlnitz, Strängnäs Erik Reuter, Vesterås Eric Sköld, Linnéa Martin Howander, IFK Uppsala David Hedin, Västerås Manne Johansson, Västerås Bertil Reuter, Västerås Tuomari Gösta Gustafsson Foss Olaf Hegnander Ludvig Christiansen Sam Knutzen Taudberg Aage Ditlev-Simonsen Hofgaard Olaf Christian Ditlev-Simonsen Halfdan Ditlev-Simonsen1 Holmsen Frogn kaikki Kristianiasta 1 miljonääri-laivanvarustaja, Norjan jäähockeyliiton puheenjohtaja. Teki Norjan kavennusmaalin 3-1:een toisen jakson alkuminuuteilla. == Loppuottelu == Tulos Ruotsi 4–6 (3–3) Sven Säfwenberg, IFK Uppsala Helge Andersson, Linnéa Elias Knutsson, Sirius Gustaf Bard, Sirius Höglund, Uppsala Bo Lindeberg, Tukholma Reuter, Västerås Johansson, Västerås David Hedin, Västerås Martin Howander, IFK Uppsala Sköld, Tukholma Tuomari Lundstedt Armas Saarinen, HJK Feliks Siimes, HJK Aarne Linna, HPS Lars Schybergson, KIF Emil Fält, KIF Vilho Kettunen, Reipas Georg Westerling, KIF Esko Pekonen, HJK Matti Aalto, KIF Holger Thorn, KIF Yrjö Tuhkunen HJK Ali Biaudet, KIF ==Lähteet== * Suomen Urheilulehti Helmikuun 20. päivä 1922 No 8 sivu 118. Huhtikuun 3. päivä 1922 No 14 sivu 219. * www.finbandy.fi/Maajoukkuepelaajat * Voitto Raatikainen: Talviurheilun sankarit, Karisto Oy 1977, sivu 345 (ISBN 951-23-1179-8) (tästä nimilistasta puuttuu Bieaudet, jonka tilalla Tuhkanen) Luokka:Ruotsin jääpallokilpailut Luokka:Vuoden 1922 jääpallo
Joseph M. Schenck

Joseph Michael Schenck (25. joulukuuta 1878 – 22. lokakuuta 1961) oli venäläissyntyinen yhdysvaltalainen elokuvatuottaja. Schenck syntyi juutalaisperheeseen Rybinskissä, Venäjän keisarikunnassa, ja muutti Yhdysvaltoihin vuonna 1893. Hän avioitui mykkäelokuvanäyttelijä Norma Talmadgen kanssa lokakuussa 1916 ja toimi uransa alkuvaiheessa vaimonsa ja Roscoe Arbucklen managerina. Schenck ja Talmadge erosivat vuonna 1934, eikä Schenck mennyt uudelleen naimisiin. Schenck perusti vuonna 1933 tuotantoyhtiö Twentieth Century Picturesin yhdessä Darryl Zanuckin kanssa. Kaksi vuotta myöhemmin yhtiö fuusioitui Fox Film Corporationin kanssa muodostaen 20th Century Foxin, jonka johtokunnan puheenjohtaja Schenckistä tuli. Vuonna 1941 Schenck joutui oikeuteen veronkierrosta. Hänen puolestaan todistivat oikeudessa muun muassa näyttelijä Charles Chaplin, Kalifornian korkeimman oikeuden puheenjohtaja Phil S. Gibson ja säveltäjä Irving Berlin.Bergreen 1990, s. 387–388. Valamiehistö totesi Schenckin syylliseksi kahteen neljästä asetetusta syytteestä ja hänet tuomittiin vankeuteen yhdeksi vuodeksi ja yhdeksi päiväksi. Presidentti Harry S. Truman kuitenkin armahti Schenckin syyskuussa 1942 neljän kuukauden vankeuden jälkeen. Oikeusministeriön lausunnon mukaan armahdus tapahtui ”merkittävien henkilöiden” suosituksesta. Schenck joutui luopumaan johtokunnan puheenjohtajan tehtävästä, mutta sai paikan 20th Century Foxilta vastaavana tuottajana.Bergreen 1990, s. 473. Vuonna 1952 Joseph Schenck palkittiin Oscar-kunniapalkinnolla. Joseph Schenck kuoli 22. lokakuuta 1961 Beverly Hillsissä. Hänellä on tähti Hollywood Walk of Famella. == Lähteet == * === Viitteet === Luokka:Vuonna 1878 syntyneet Luokka:Vuonna 1961 kuolleet Luokka:Amerikanjuutalaiset Luokka:Yhdysvaltalaiset elokuvatuottajat Luokka:Oscar-palkinnon saajat Luokka:Hollywood Walk of Fame
Sikiön ja lantion välinen epäsuhta

Sikiön ja lantion välinen epäsuhta on synnytyskomplikaatioihin lukeutuva tila, jossa raskaana olevan naisen lantio on liian ahdas salliakseen sikiön pään läpäistä sen alatiesynnytyksen yhteydessä.MeSH D052178 Epäsuhta voi johtua pienikokoisesta lantiosta, ei-gynekoidista lantion muodosta, suurikokoisesta sikiöstä tai näiden tekijöiden yhteisvaikutuksesta. Tietyt sairaudet, kuten riisitauti tai lantion murtuma, voivat vääristää lantion rakennetta ja johtaa epäsuhdan muodostumiseen. Tautiluokituksessa ICD-10: O33.9. == Katso myös == *Pelvimetria ==Lähteet== Luokka:Obstetriikka
Dance with The Shadows

Dance with The Shadows on brittiläisen The Shadows -yhtyeen vuonna 1964 julkaistu kolmas albumi. == Kappaleet == # # # # # # # # # # # # # # * == Lähteet == Luokka:Brittiläiset pop rock -albumit Luokka:Vuoden 1964 albumit
Seilandin kansallispuisto

Seilandin kansallispuisto (, ) on Norjassa, Seilandin saarella Finnmarkin läänissä sijaitseva kansallispuisto. Se on perustettu 8.12.2006. Pinta- alaltaan puisto on 316,3 neliökilometriä, josta maa-alueita on 306,7 ja merialueita 9,6 neliökilometriä. thumb|left|Tunturikoivikkoa Bårdfjorddalenissa == Luonto == Seilandissa on ravinteikas kallioperä ja varsinkin eteläosissa kasvisto on monimuotoista ja rehevää. Poroille on tarjolla hyviä laidunmaita ja paikoin kasvaa myös koivumetsää. Alueella esiintyviä harvinaisia kasveja ovat muun muassa tunturihilpi, altantunturiunikko ja rentoarho. Linnusto on lajirikasta ja jyrkillä tunturinrinteillä ja merellepäin olevilla kallioilla viihtyvät merikotka, maakotka, tunturihaukka, ampuhaukka, tuulihaukka ja piekana. Loivemmilla rannikkoalueilla on tiirojen ja lokkien yhdyskuntia sekä merihanhia, haahkoja ja riskilöitä. Saaren sisäosien vesistöissä viihtyvät muun muassa kuikka ja kaakkuri. Nisäkkäistä yleisesti esiintyviä ovat kärppä, metsäjänis ja saukko. == Matkailu == Seilandissa on hyvät mahdollisuudet patikointiin, hiihtämiseen ja kalastukseen, mutta maasto on usein vaikeakulkuista ja sää voi vaihdella nopeasti. Puistossa ei ole merkittyjä polkuja tai avoimia tupia. ==Lähteet== Luokka:Finnmarkin läänin maantiede Luokka:Norjan kansallispuistot Luokka:Alattio Luokka:Hammerfest Luokka:Kvalsund
Fred (piirtäjä)

Frédéric Othon Théodore Aristidès, taiteilijanimeltä Fred, (5. maaliskuuta 1931 – 2. huhtikuuta 2013Lobservateurdebeauvais.fr) oli ranskalainen sarjakuvapiirtäjä, jonka tunnetuin sarjakuvahahmo on Filemon. Pariisissa syntynyt Aristidès oli kreikkalaisten siirtolaisten lapsi. Hän aloitti uransa parikymppisenä ja sai ensimmäisen sarjakuvansa julkaistuksi 1954 Zéro- sarjakuvalehdessä, ja jo seuraavana vuonna hänen piirtämiään sarjakuvia julkaistiin monissa ulkomaisissa lehdissä. Vuonna 1960 hän perusti Georges Bernierin ja François Cavannan kanssa pilalehden Hara-Kiri. Hän oli lehden taiteellinen johtaja ja vastasi 60 ensimmäisestä kannesta. Hän kirjoitti myös käsikirjoituksia muille piirtäjille, kuten Jean-Claude Mézières'lle, Lorolle, Georges Pichard'lle, Hubucille, Mic Delinx'lle ja Alexisille. Frediltä on suomennettu neljä sarjakuva-albumia, joista yhdestä on tehty kaksi suomennosta. Otava on julkaissut niistä kolme 1970-luvulla, WSOY kaksi 1990-luvun alussa.Reijo Valta, Poistopöydältä, viitattu 4.4.2013 ==Filemon== Fredin tunnetuin sarjakuva Philémon syntyi 1965. Se oli 15 sivun mittainen tarina, jonka hän teki Spiroulle, joka kuitenkin hylkäsi sen. René Goscinny pyysi saada julkaista sen Pilotessa, ja Fred lupasi sillä ehdolla, että saisi itse tehdä piirrokset. Goscinny suostui, ja Filemonin ensimmäinen seikkailu Le mystère de la clairière des trois hiboux ilmestyi sarjakuvana Pilotessa. Helmikuussa 2013 ilmestyi uusi albumi Le train où vont les choses. Se oli ensimmäinen Filemon pitkään aikaan, sillä viimeiseksi tarkoitettu Le diable du peintre, ilmestyi 1987. Vuonna 2011 ilmestyi juhlajulkaisu retrospektiivi Fred, L'Histoire d'un conteur éclectique. Aristidès asui Puiseux-le- Hauberger'ssa mutta siirtyi terveyden heikennyttyä hoitokotiin. ==Palkinnot ja tunnustukset== Aristidès sai uransa aikana useita palkintoja. *Grand prix de la ville d'Angoulême, 1980 ==Suomennetut albumit== * Filemon ja A:n haaksirikkoinen; suom. Jorma Kapari. Otava, 1974 * Filemon ja riippuva linna; suom. Jukka Kemppinen. Otava, 1975 * Filemon ja villi piano; suom. Jorma Kapari. Otava, 1975 * Kolmen pöllön aukean arvoitus; suom. Jukka Heiskanen. WSOY, 1992. * A:n haaksirikkoinen; suom. Jukka Heiskanen. WSOY, 1993. * Filemon – Epäuskoisen retki (Alkuteos Philémon – Le voyage de l’incrédule, suom. Jukka Heiskanen) Story House Egmont, 2022. ISBN 9789523344495 ==Lähteet== ==Aiheesta muualla== *Fredin muistokirjoitus Helsingin Sanomissa Luokka:Ranskalaiset sarjakuvantekijät Luokka:Vuonna 1931 syntyneet Luokka:Vuonna 2013 kuolleet
Nikoloz Šengelaia

Nikoloz Šengelaia (, ; 19. elokuuta 1903 Zugdidin kihlakunnan Obudžin kylä – 4. tammikuuta 1943 Tbilisi) oli georgialaissyntyinen neuvostoliittolainen elokuvaohjaaja ja käsikirjoittaja. Nikoloz Šengelaia opiskeli Tbilisin yliopistossa ja esiintyi runoilijana georgialaisessa Lef-ryhmässä, jolla oli läheiset suhteet Vladimir Majakovskiin. Hän toimi ohjaajan assistenttina Kote Mardžanišvilin elokuvassa Nakanune grozy eli Burevestnik (’Ennen myrskyä’, 1925) ja Juri Željabužskin elokuvassa Dina Dza-Dzu (1926) sekä laati käsikirjoituksen Mardžanišvilin satiiriseen komediaan Samanišvilis dedinatsvali (’Samanišvilin äitipuoli’, 1927), joka perustuu 1800-luvun georgialaisen klassikon Davit Kldiashvilin kertomukseen. Šengelaian ensimmäinen ohjaustyö oli Lev Pušin kanssa kuvattu Giuli (1927), joka kertoo muslimitytön ja kristityn käsityöläisen rakkaustarinan. Hän toimi käsikirjoittajana myös Ivan Perestianin elokuvassa Gaplangva/V trjasine (’Suolla’, 1928). (Viite koskee myös edellistä lähdettä edeltävän tekstin tietoja, niitä jotka lisätty tässä muokkauksessa. Šengelaian vuonna 1928 ohjaama Elisso – Kaukasian ruusu (Eliso) on 1920-luvun parhaita neuvostoelokuvia ja myös georgialaisen elokuvataiteen merkkipaalu. Sen aiheena on tšetšeenien karkottaminen 1860-luvulla sekä georgialaispojan ja tšetšeenitytön rakkaustarina. Vuonna 1933 valmistui Azerbaidžanissa kuvattu Dvadtsat šest komissarov (’Kaksikymmentäkuusi komissaaria’), jonka aiheena on Bakun kommuuni vuonna 1918. Propagandistista elokuvaa pidettiin aikanaan neuvostoelokuvan huomattavana saavutuksena. Vuosina 1933–1934 Šengelaia työskenteli Mihail Šolohovin Aron raivaajien parissa. Romaaniin perustunut elokuvahanke kiellettiin, minkä ohjaaja koki suurena henkilökohtaisena tragediana. Narindžis veli (’Kultainen laakso’, 1937) kertoo Neuvostoliiton maatalouden kollektivisoinnista. Vuonna 1939 Šengelaia ohjasi epäonnistuneen isänmaallisaiheisen elokuvan Samšoblo (’Synnyinmaa’) ja vuonna 1941 serbialaisista partisaaneista kertovan lyhytelokuvan Šav mtebši (’Mustilla vuorilla’). Sota-aiheisen Is kidev dabrundeba (’Hän palaa vielä’, 1943) viimeisteli Diomide Antadze. Ohjaajalle myönnettiin Venäjän SFNT:n ansioituneen taiteilijan arvonimi vuonna 1935. Vuonna 1941 hän sai Stalin- palkinnon. Hänet on palkittu myös työn punaisen lipun kunniamerkillä. Šengelaia oli naimisissa georgialaisen mykkäelokuvan tähden Nato Vatšnadzen kanssa. Hänen poikansa Giorgi ja Eldar ovat molemmat merkittäviä elokuvaohjaajia. ==Lähteet== ==Aiheesta muualla== * * Luokka:Georgialaiset elokuvaohjaajat Luokka:Neuvostoliittolaiset elokuvaohjaajat Luokka:Neuvostoliittolaiset elokuvakäsikirjoittajat Luokka:Vuonna 1903 syntyneet Luokka:Vuonna 1943 kuolleet
Juha Laaksonen (toimittaja)

Juha Laaksonen (s. 1966Juha Laaksonen Paasilinnan sivulla, viitattu 17.6.2013) on useita luontoteoksia kirjoittanut ja toimittanut tietokirjailija ja toimittaja. Laaksonen on vuodesta 1991 tehnyt luonto-ohjelmia Yle Radio Suomelle. Hän toimii muun muassa Luontoillan lintuasiantuntijana. Laaksonen on myös luontovalokuvaaja ja ornitologi. Koulutukseltaan hän on maantieteilijä.Juha Laaksonen Paasilinnan sivustolla, viitattu 17.6.2013 Juha Laaksonen on saanut WWF:n Vuoden Luontokirja -palkinnon vuonna 2004 teoksestaan Kevät lintusaarella ja vuonna 2013 teoksesta Pihan linnut ja pöntöt. Hänen puolisonsa on luontotoimittaja Minna Pyykkö. == Teokset == * Koko perheen luonto-opas: nisäkkäät, linnut, kalat, hyönteiset, kasvit, Gummerus 2002 * Ihmeitä Suomen luonnossa, Gummerus 2003 * Kevät lintusaarella – Luontopäiväkirja, Gummerus 2004 * Koko perheen värikasvio,, Gummerus 2005 * Koko perheen luontoretki, Gummerus 2006 * Käsiä pesevä kärpänen - 365 havaintoa luonnosta, Gummerus 2007 * Ihmeitä Suomen luonnossa, yhdessä Minna Pyykön kanssa, Gummerus 2008 * Koko perheen luonto-opas, Gummerus 2010 * Luontovuosi – 365 havaintoa Suomen luonnosta, Gummerus 2011 * Lintukohteet, yhdessä Riku Lumiaron kanssa, Karttakeskus 2011 * Utö: syksy ja kevät ulkosaaressa, Maahenki 2011 * Koko perheen luontoretki, Gummerus 2012 * Pihan linnut ja pöntöt, Paasilinna 2013 * Luonnon kaunis pihapiiri, yhdessä Riku Lumiaron ja Mikko Lagerströmin kanssa, Paasilinna 2014 * Murha Lintusaaressa, Some Day Capital 2015 * Utelias kettu ja muita nisäkkäitä, 1000 ilmiötä Suomen luonnosta -sarja, yhdessä Riku Lumiaron kanssa,Tammi 2016 * Tarkka haukka ja muita lintuja, 1000 ilmiötä Suomen luonnosta -sarja, Tammi 2016 * Lipuva lumme ja muita kasveja, 1000 ilmiötä Suomen luonnosta -sarja, Tammi 2017 * Mietteliäs konna ja muita sammakkoeläimiä, matelijoita ja käärmeitä, 1000 ilmiötä Suomen luonnosta -sarja, yhdessä Minna Pyykön kanssa, Tammi 2017 * Öinen kiitäjä ja muita ötököitä, 1000 ilmiötä Suomen luonnosta -sarja, Tammi 2018 * Sitkeä simppu ja muita kalajuttuja, 1000 ilmiötä Suomen luonnosta -sarja, Tammi 2018 == Suomennokset == * Arnoud B. van den Berg, Tom van der Have, Guido Keijl: Lintumaailma, kääntäneet ja Suomen olohin toimittaneet Juha Laaksonen, Minna Pyykkö, Gummerus 1999 * John Love: Pingviinit, suomentaneet Juha Laaksonen ja Minna Pyykkö, WSOY 2001 * Suomen ja Euroopan linnut, kääntäneet ja Suomen oloihin toimittaneet Juha Laaksonen ja Hannu Jännes, Gummerus 2001 ==Lähteet== Luokka:Suomalaiset tietokirjailijat Luokka:Suomalaiset toimittajat Luokka:Suomalaiset radiotoimittajat Luokka:Vuonna 1966 syntyneet Luokka:Elävät henkilöt
Sulo Karpio

Sulo Karpio (sukunimi vuoteen 1906 Glumerus; 6. tammikuuta 1890 Helsinki – 15. elokuuta 1974 Helsinki) oli suomalainen kirjailija. == Teoksia == * Kalle Koljosen seikkailut ; kirjoittanut ja kuvittanut Sulo Karpio. W.S.O.Y:n koululaiskirjasto n:o 46. WSOY 1927 * Kalle Koljosen kultainen kolmio ; kirjoittanut ja kuvittanut Sulo Karpio. W.S.O.Y:n koululaiskirjasto n:o 47. WSOY 1928 * Valloittajat : tämä kirja kertoo Kalle Koljosen seikkailujen ja Kalle Koljosen kultaisen kolmion lopulliset vaiheet, kirjoittanut ja kuvittanut Sulo Karpio. W.S.O.Y:n koululaiskirjasto n:o 48. WSOY 1930 * Lehtisahausmalleja 1-2. WSOY 1932, 3. uudistettu laitos WSOY 1952 * Kaksi mahtia. Suomen pyhäkouluyhdistys, Helsinki 1934 * Mies nuorukaiselle. Raittiusjärjestöjen yhteistoiminta, Helsinki 1942 * Noiduttu kehä. Raittiusjärjestöjen yhteistoimikunta, Helsinki 1948 * Pojat, joukossanne on Teräsmies!. Agricola-seuran kinkerisarja 4. Tarmo, Helsinki 1949 * Taistelu etumatkasta. Kuva ja sana, Helsinki 1950, 2. painos 1981 * Lehtisahauksen opas. WSOY 1952 * Masto-Jaakon seikkailut. Kuva ja sana, Helsinki 1953 * Masto-Jaakon suurpaukku. Kuva ja sana, Helsinki 1955 * Viisasten kivi : ohjeita nuorille, jotka etsivät aarteita. Kuva ja sana, Helsinki 1956 * Masto- Jaakon tulikoe. Kuva ja sana, Helsinki 1957 * Reino kyläkuntansa pelastajana : traktaatti varhaisnuorison pojille. Agricola-seura, Helsinki 1959 * Masto- Jaakko aaveita ajamassa. Kuva ja sana, Helsinki 1959 * Hyvässä seurassa : raamattutuntisarja. Poikien keskus, Helsinki 1960 * Masto-Jaakon salaiset vartijat. Kuva ja sana, Helsinki 1961 * Masto-Jaakko täräytti kymppiin. Kuva ja sana, Helsinki 1963 * Masto-Jaakko nostaa isännän viirin. Kuva ja sana, Helsinki 1964 * Jokaisen pojan kirja ; toimituskunta Sulo Karpio ym. ; toimitussihteeri Einari Kaskimies. 2. uus. painos Kirjapaino Savo, Kuopio 1964 * Masto-Jaakko seuraa savumerkkiä. Kuva ja sana, Helsinki 1965 * Jooseppi Luottamus. Kuva ja sana, Helsinki 1965 * Puheenvuoro kullalla. Suomen lähetysseura, Helsinki 1965, 3. painos 1966 * Matti tarkkasilmä. Suomen lähetysseura, Helsinki 1968 * Kalle Koljosen vallankumous. Kirjaneliö, Helsinki 1971 * Se alkoi lennokista ; piirrokset: Sulo Karpio. Suomen lähetysseura, Helsinki 1974 * Ystävällinen murahdus : muistelmia Sulo Karpiosta ; työryhmä Pentti Laitinen ym. ; toim. Pentti Laitinen ja Sakari Salovuori ; julk. Kertojien kerho. Poikien keskus, Helsinki 1981 == Palkinnot == * SKR:n tunnustuspalkinto 1961 ==Lähteet== * Luokka:Suomalaiset kirjailijat Luokka:Vuonna 1890 syntyneet Luokka:Vuonna 1974 kuolleet
Salli Katila

Salli Katila (24. heinäkuuta 1903 Pori – 22. maaliskuuta 1975 Pori) oli suomalainen kirjailija. == Teoksia == * Lintukoto. Suomen rauhanyhdistysten keskusyhdistys, Oulu 1975, 3. painos 1978 ==Lähteet== * Luokka:Suomalaiset kristilliset kirjailijat Luokka:Vuonna 1903 syntyneet Luokka:Vuonna 1975 kuolleet
Harry Palmberg

Harry Henrik Palmberg (13. joulukuuta 1891 Viipuri - 8. elokuuta 1971 Helsinki) oli suomalainen ruotsin kielellä kirjoittanut kirjailija, joka käytti myös nimimerkkiä Patsch. == Teoksia == * Paul Peter Korsströms äventyr & Alexanders. 1931 * Ruotzinsalmi : blad ur Kotkanejdens äldre historia. Kymmeneälvdals museiförening, Kouvola 1933 (suomeksi nimellä Ruotzinsalmi : kuvauksia Kotkanseudun vanhemmasta historiasta. Kymenlaakson museoseura, Kouvola 1933) * Gustave Alphonse Hosenträgers upplevelser och ändalykt i Viborg. Tekijä, Kotka 1934 * Langinkoski : smådrag ur Langinkoskinejdens historia. Kymmeneälvdals museiförening, Kouvola 1937 (suomeksi nimellä Langinkoski : lehtisiä Langinkosken-seudun historiasta. Kymenlaakson museoseura, Kouvola 1937) * Ruotzinsalmi : blad ur Kotkanejdens historia. Kymmeneälvdals museiförening, Kouvola 1938 (suomeksi nimellä Ruotzinsalmi : lehtisiä Kotkanseudun historiasta. Kymenlaakson museoseura, Kouvola 1938) * Samfundet Luculli Bröder : meddelanden 1 ; red. av Harry Palmberg och C. M. Runeberg. Samfundet Luculli Bröder, Kotka 1943 * Wärälä 1788-1790 : blad ur Kymmeneälvdals historia. Kymmeneälvdals museiförening, Kouvola 1947 (suomeksi nimellä Värälä 1788-1790 : lehtisiä Kymenlaakson hostoriasta. Kymenlaakson museoseura, Kouvola 1947) ==Lähteet== * Luokka:Suomenruotsalaiset kirjailijat Luokka:Vuonna 1891 syntyneet Luokka:Vuonna 1971 kuolleet
Realm of the Mad God

Realm of the Mad God on moninpeli, jonka on luonut Wildshadow Studios (fuusioitui Kabamiin kesäkuussa 2012) ja Spry Fox. Sen betaversio tuli julkiseen lataukseen tammikuussa 2010 ja selainversio julkaistiin kesäkuun 20. 2011. Helmikuussa 2012 pelistä tulivat Windows ja Mac -versiot. Vuonna 2016 pelin osti Deca Games. Peli on ilmaispeli ja rahoitetaan mikrotransaktioilla, joilla voi ostaa mm. korkeatasoisia varusteita tai vain pelin osien ulkonäköön vaikuttavia muutoksia (kuten skinejä). == Pelaaminen == Pelaaja liikkuu pelissä 8-bit-tyylisillä grafiikoilla toteutetussa 2D-pelimaailmassa. Realm of the Mad God on ammuntapeli jonka päätavoitteena on vihollisten tappaminen, mikä antaa pelaajille mainetta, kokemuspisteitä ja varusteita. Pelissä on tehtäviä jotka läpäistäkseen on tapettava tiettyjä vihollisia, minkä lisäksi on myös erikoistehtäviä, joita kutsutaan "tapahtumiksi" () . Pelin päävihollinen on Oryx the Mad God, jonka pelaaja kohtaa läpäistyään muut tehtävät. Pelissä ei voi tappaa muita pelaajia, vaan ainoastaan tietokoneohjattuja vihollisia. Erona useimpiin moninpeleihin on myös että pelaajien voittaessa vastustajan kaikki pelaajat saavat kaikki kokemuspisteet eikä niitä jaeta, mikä tukee yhteistyötä pelissä. Realm of the Mad God on ns. "Perma death" -peli, eli pelaajan hahmon (ei käyttäjän) kuollessa pelissä tapahtunut edistyminen ja kerätyt tavarat häviävät. Pelissä on myös pankki, johon voit viedä tavaroitasi säilytykseen, mikä pitää ne turvassa. ==Lähteet== Luokka:Selainpelit Luokka:Windows-pelit Luokka:Mac OS -pelit Luokka:Ilmaispelit
Jenni Ahtiainen

Jenni Ahtiainen (s. 1976 Pori) on suomalainen asuste- ja korusuunnittelija. Solmioihin, huiveihin ja muihin kaulavaatteisiin erikoistuneella Ahtiaisella on ollut oma tuotemerkki gTie vuodesta 2007 lähtien. Tervakoskella nykyään asuva Ahtiainen on opiskellut Taideteollisessa korkeakoulussa ja työskennellyt aikaisemmin graafisena suunnittelijana. Hänen asusteisiinsa ovat pukeutuneet useat koti- ja ulkomaiset julkisuuden henkilöt. Yhdysvalloissa Ahtiaisen tuotantoa on ollut esillä Golden Globe- ja Oscar-gaaloissa. Suomessa hänen suunnittelemiaan asuja ovat itsenäisyyspäivän vastaanotolla pitäneet muun muassa Ville Valo, Lauri Tähkä ja Michael Monroe. Usein nahkaa materiaalinaan käyttävä Ahtiainen on suunnitellut myös puvustuksia musiikkivideoille sekä teatteriin ja tanssijoille. Vuonna 2012 hän suunnitteli Porispere- rockfestivaalille oman kiltin ja maaliskuussa 2013 esiteltiin Ahtiaisen miehille suunnattu häämallisto. Ahtiainen työllistää asusteidensa valmistuksessa mielenterveyskuntoutujia, joille työstä maksetaan 12 euron päiväpalkkaa. Ahtiaisen korusarja Cinderella valittiin Vuoden koruksi vuonna 2018. == Lähteet == Luokka:Suomalaiset muotisuunnittelijat Luokka:Vuonna 1976 syntyneet Luokka:Elävät henkilöt
Kolmion sisään piirretty ympyrä

pienoiskuva|Sisään piirretyn ympyrän (keskipiste I) sivuamispisteiden ja kolmion kärkien yhdistävät janat leikkaavat yhteisessä pisteessä Ge, jota kutsutaan Gergonnen pisteeksi. Kolmion sisälle piirretty ympyrä eli kolmion sisäympyrä tarkoittaa geometriassa kolmion kolmea sivua sen sisäpuolelta sivuavaa ympyrää. Kolmion sivut ovat tällöin ympyrän tangentteja. Sama ympyrä saadaan, kun kolmion sisälle piiretään suurin sinne mahtuva ympyrä. Tällainen ympyrä on kolmiolla aina olemassa. Ympyrän keskipiste on samalla kolmion kulmanpuolittajien leikkauspiste I. Piste I on yhtä kaukana, siis ympyrän säteen r etäisyydellä, kustakin kolmion sivusta. Keskipiste on eräs kolmion merkillisistä pisteistä ja se on luetteloitu Kimberlingin pisteiden luetteloon tunnuksella \scriptstyle X_{1}. Kun sisäympyrän sivuamispisteet yhdistetään sivujen vastaisiin kärkiin, leikkaavat kaikki kolme janaa Gergonnen pisteessä (\scriptstyle X_{7}). == Kaavoja == Kolmion sivun pituudet a, b ja c sekä kolmion piirin pituuden puolikas s=\tfrac{1}{2}(a+b+c). Kolmion ala A voidaan laskea Heronin kaavalla :A = \frac{1}{4}\sqrt{2s(a-b+c)(b-c+a)(c-a+b)} ::= \sqrt{s(s-a)(s-b)(s-c)}. Ala voidaan myös laskea :A=rs, jolloin sisään piirretyn ympyrän säde r on :r=\frac{A}{s}=\sqrt{\frac{(s-a)(s-b)(s-c)}{s}}. == Lähteet == * * * === Viitteet === Luokka:Geometria
Pola Oloixarac

Pola Oloixarac (s. 1977 Buenos Aires) on argentiinalainen kirjailija, journalisti ja kääntäjä. Hän on opiskellut filosofiaa Buenos Airesin yliopistossa ja kirjoittamista Iowan yliopistossa. Oloixaracin esikoisromaani Kesyttömät teoriat () ilmestyi vuonna 2008 pikkukustantamon julkaisemana ja myi parissa kuukaudessa painoksen loppuun. Suomeksi romaani ilmestyi 2012 Einari Aaltosen kääntämänä ja Sammakon kustantamana. == Lähteet == == Aiheesta muualla == * Pola Oloixarac Sammakon verkkosivuilla Luokka:Argentiinalaiset kirjailijat Luokka:Toimittajat Luokka:Vuonna 1977 syntyneet Luokka:Elävät henkilöt
Barbro Mörne

Signe Barbro Mörne (6. helmikuuta 1903 Espoo – 6. helmikuuta 1987Hietaniemen hautausmaa, vanha alue, kortteli 6, rivi 22, hauta 342 Kauniainen) oli suomalainen Kauniaisissa asunut kirjastonhoitaja ja ruotsin kielellä kirjoittanut kirjailija. Barbro Mörnen vanhemmat olivat kirjailija Arvid Mörne ja näyttelijä Signe Mörne. Hän pääsi ylioppilaaksi 1922 ja suoritti kirjastoalan kurssin 1934. Mörne toimi Helsingin kaupunginkirjaston virkailijana 1927–1966 ja amanuenssina 1937–1966. Mörnen kirjalliseen tuotantoon kuului pääasiassa luontoaiheisia runoja. Hän kirjoitti lisäksi satuja. Barbro Mörnen veli Håkan Mörne oli myös kirjailija ja sisar Gudrun Mörne oli toimittaja ja lastenkirjailija. == Teoksia == * Tystnadens spår. Schildt, Helsingfors 1923 * Bild och syn. Schildt, Helsingfors 1927 * Kantat vid Grankulla samskolas tjugufemårsjubileum ; musiken av Ole Edgren. 1932 * Dikter. Schildt, Helsingfors 1933 * Modärn finlandssvensk lyrik ; i urval och med en inledning av Rabbe Enckell. Söderström, Helsingfors 1934 (antologian runoilijat Edith Södergran, Elmer Diktonius, Örnulf Tigerstedt, Kerstin Söderholm, R. R. Eklund, Barbro Mörne, Erik Therman, L. A. Salava, Nicken Malmström, Stefan Sylwander, Viola Renvall, Gunnar Björling, Henry Parland, Rabbe Enckell) * Soldatbrev från Finlands krig 1939-1940 ; utgivare Signe Mörne, Barbro Mörne. Söderström, Helsingfors 1940 * Trädet i vinternatten : dikter. Schildt, Helsingfors 1942 * Petter och Lena i Häxkullebo : sagor och visor av Barbro och Gudrun Mörne. Schildt, Helsingfors 1943 * Gården som försvann : och andra sagor ; illustrationer av Ingrid Bade. Schildt, Helsingfors 1946 * Jag bands av årets tider. Schildt, Helsingfors 1948 * Filips resa runt jorden ; bilderna av Marjatta Manner-Rislakki. Schildt, Helsingfors 1948 * Våra festprogram : handbok för studiecirklar i festkultur ; tekijät Anna Bondestam ja Barbro Mörne. Folkets bildningsförbund, Helsingfors 1948 * Läggspel. Schildt, Helsingfors 1950 * Vingar, skuggor, segel. Schildt, Helsingfors 1951 * Namnlös ort : dikter. Schildt, Helsingfors 1953 * Skymningsrummet. Schildt, Helsingfors 1956 * Den du är. Schildt, Helsingfors 1959 * Dikter i urval : 1923-1959. Schildt, Helsingfors 1970 == Käännöksiä == * Mika Waltari : En främling kom till gården ; övers. är utförd av Barbro Mörne och Heidi Enckell. Schildt, Helsingfors 1937 * Djurens härskare ; bilderna: R. Kivit ; svensk bearbetning av Barbro Mörne. Gyllende hemmet 4. WSOY 1951 * Pelle - liten general ; text E. Valmre ; bilderna H. Valtman ; svensk bearbetning av Barbro Mörne. Gyllende hemmet 7. WSOY 1951 * Anni - liten husmor ; text Ella Treffner ; bilderna R. Kivit ; svensk bearbetning av Barbro Mörne. Gyllende hemmet 8. WSOY 1951 == Palkinnot == * Valtion kirjallisuuspalkinto 1927 ja 1951 ==Lähteet== * * Elmerinfo.net : Barbro Mörne === Viitteet === Luokka:Suomenruotsalaiset kirjailijat Luokka:Suomalaiset kirjastonhoitajat Luokka:Vuonna 1903 syntyneet Luokka:Vuonna 1987 kuolleet
Rossija-turnaus 1972

Rossija-turnaus 1972 (Russian Government Cup) oli sanomalehti Rossijan järjestämä jääpalloturnaus, joka pelattiin Uljanovskissa 15.-18. tammikuuta 1972. Turnauksen voitti Neuvostoliitto. === Sarjataulukko ja ottelutulokset === Joukkue O V T H Maalit Pts Neuvostoliitto 3 3 0 0 11–3 6 6–3 4–0 1–0 Ruotsi 3 2 0 1 9–8 4 – 2–0 – Suomi 3 1 0 2 4–7 2 – – 4–1 Norja 3 0 0 3 3–9 0 – 2–4 – ==Lähteet== * Mitä Missä Milloin 1973, Urheilu, sivu 462 (ISBN 951-1-00062-4) * Norjan jääpallomaaottelut 1927-1999 * Ruotsi-Neuvostoliitto jääpallomaaottelut Luokka:Vuoden 1972 jääpallo Luokka:Uljanovskin urheilu
Onxnenäälasit?

"Onxnenäälasit?" on Petri Nygårdin studioalbumilta julkaistu single. Siitä on kuvattu myös musiikkivideo. Se julkaistiin 20. marraskuuta 2012 . Luokka:Petri Nygårdin kappaleet Luokka:MMENin tuottamat kappaleet Luokka:Vuoden 2012 kappaleet
Rossija-turnaus 1976

Rossija-turnaus 1976 (Russian Government Cup) oli sanomalehti Rossijan järjestämä jääpalloturnaus, joka pelattiin Habarovskissa 22.-25. tammikuuta 1976. Turnauksen voitti Neuvostoliitto. === Sarjataulukko ja ottelutulokset === Joukkue O V T H Maalit Pts Neuvostoliitto 3 3 0 0 17–4 6 3–1 3–2 11–1 Ruotsi 3 2 0 1 12–5 4 – 4–1 – Suomi 3 1 0 2 7–9 2 – – 4–2 Norja 3 0 0 3 4–22 0 – 1–7 – ==Lähteet== * Mitä Missä Milloin 1977, Urheilu, sivu 451 (ISBN 951-1-04061-8) * Norjan jääpallomaaottelut 1927-1999 * Ruotsi-Neuvostoliitto jääpallomaaottelut Luokka:Vuoden 1976 jääpallo Luokka:Habarovsk
Ohara

thumb|Ohara-koulukunnan mukainen moribana-asetelma länsimaisista kasveista. Ohara () on ikebanan koulukunta. Sen perusti Unshin Ohara () 1895-luvun lopussa Japanin länsimaisille vaikutteille avautumisen aikana. Unshin Ohara otti käyttöön laakeat astiat ikebana-asetelmissa vastauksena länsimaalaisten tuolien ja korkeiden pöytien yleistymiseen japanilaisissa kodeissa, ja edisti myös länsimaalaisten kasvien käyttöä ikebanassa. Ohara-koulun päätyylit ovat laakean astian asetelmat (moribana) ja korkean astian asetelmat (heika), jotka jaetaan vielä viiteen alatyyliin: pystysuuntaiset, vinosuuntaiset, laskeutuvat, taivaiset ja kontrastiasetelmat. Koulukunta korostaa ainoana sääntönään asettelijan kasvia kohtaan tuntemien tunteiden ilmaisemista ja perustaa asetelmat neljälle eri metodille: väri, massan efekti, linja ja abstraktius. ==Johtajat== Ohara-koulukunnan johtajina ovat toimineet: # Unshin Ohara (小原雲心)（–1916) # Kōun Ohara 小原光雲（1916–1938) # Hōun Ohara 小原豊雲（1938–1995) # Natsuki Ohara 小原夏樹（postuumisti myönnetty kunnianimitys) # Hiroki Ohara 小原宏貴（1995–) == Lähteet == * * * === Viitteet === Luokka:Ikebana Luokka:Japanilaiset järjestöt Luokka:Taidesuuntaukset
Rossija-turnaus 1978

Rossija-turnaus 1978 (Russian Government Cup) oli neljäs sanomalehti Rossijan järjestämä jääpalloturnaus, joka pelattiin Kemerovossa 24.-28. tammikuuta 1978. Turnauksen voitti Neuvostoliitto. === Sarjataulukko ja ottelutulokset === Joukkue O V T H Maalit Pts Neuvostoliitto 3 3 0 0 17–6 6 5–1 6–4 6–1 Suomi 3 2 0 1 8–7 4 – 3–1 – Ruotsi 3 1 0 2 11–10 2 – – 6–1 Norja 3 0 0 3 3–15 0 – 2–4 – ==Lähteet== * Markku Siukonen - Matti Ahola - Martti Pulakka - Pentti Pekkala: Urheilumme kasvot 10, Oy Scandia-kirjat Ab, Keuruu 1979. sivu 225 - jääpallo. (ISBN 951-9466-06-1) * Norjan jääpallomaaottelut 1927-1999 * Ruotsi- Neuvostoliitto jääpallomaaottelut Luokka:Vuoden 1978 jääpallo Luokka:Kemerovo
Lutjaninae

Lutjaninae on ahvenkalojen (Perciformes) lahkon ja napsijoiden (Lutjanidae) heimoon kuuluva kalojen alaheimo. ==Suvut== Alaheimoon kuuluu 6 sukua ja 75 lajia. FishBase * Hoplopagrus * Lutjanus * Macolor * Ocyurus * Pinjalo * Rhomboplites ==Lähteet== * FishBase === Viitteet === Luokka:Välskärikalat
Punastuvat morsiamemme

Punastuvat morsiamemme () on vuonna 1930 ensi-iltansa saanut Harry Beaumontin ohjaama yhdysvaltalainen draamaelokuva, jonka pääosissa ovat Joan Crawford, Robert Montgomery, Anita Page ja Dorothy Sebastian. Metro-Goldwyn-Mayer oli elokuvan tuotantoyhtiö ja jakelija. Punastuvat morsiamemme käsikirjoittivat Bess Meredyth, John Howard Lawson, Edwin Justus Mayer ja Helen Meinardi. Elokuva kuvattiin MGM:n studioilla Kalifornian Culver Cityssä 337 000 dollarin budjetilla. Elokuvasta on 102-, 99- ja 74-minuuttiset versiot. Punastuvat morsiamemme sai ensi-iltansa Yhdysvalloissa 19. heinäkuuta vuonna 1930 ja Suomessa 14. syyskuuta vuonna 1931. Punastuvat morsiamemme oli sekä taloudellinen että kriittinen menestys; elokuva tuotti yhteensä 1 211 000 dollaria, joista 874 000 dollaria Yhdysvalloissa. Joan Crawford oli sen ajan yksi tuottavammista näyttelijöistä ja MGM:n suurin kassamagneetti. Punastuvat morsiamemme on elokuvien Tanssivat tyttäremme (1928) ja Puolineitseitä (1929) jatko-osa. Tanssivat tyttäremme -elokuvassa näyttelivät myös Joan Crawford, Anita Page ja Dorothy Sebastian. Puolineitseissä Sebastian ei ollut mukana, mutta palasi kolmanteen osaan. Kaksi edellistä elokuvaa ovat mykkäelokuvia, kun taas Punastuvat morsiamemme on äänielokuva. Punastuvat morsiamemme on Crawfordin neljäs äänielokuva, mutta hän on tehnyt kymmeniä mykkäelokuvia. Elokuvassa Crawford näyttelee Gerryä, myyjätärtä, joka on rakastunut tavaratalon perijään. Gerry työskentelee tässä tavaratalossa, joka sijaitsee New Yorkissa. Gerryn kaksi muuta ystävätärtä ja huonetoveria Connie (Page) ja Franky (Sebastian) yrittävät myös hurmata rikkaita miehiä. Punastuvat morsiamemme -elokuvan aikaan MGM alkoi kehitellä Joan Crawfordille "hienostunutta" imagoa, eikä jatkaa Crawfordin mykkäelokuvakauden "flapper"-tyttöimagoa.Hay, Peter (1991), MGM: When the Lion Roars, Turner Publishing, Inc., s. 72, ISBN 1-878685-04-X ==Näyttelijät== ==Lähteet== ==Aiheesta muualla== * * * * Punastuvat morsiamemme TCM Movie Databasessa * Punastuvat morsiamemme Legendary Joan Crawford.comissa * Punastuvat morsiamemme Joancrawfordbest.comissa Luokka:Vuoden 1930 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat
Syklododekanoli

Syklododekanoli (C12H24O) on syklinen alkoholi. Yhdistettä käytetään orgaanisen kemian synteeseissä valmistettaessa hajusteita ja polymeerejä. ==Ominaisuudet, valmistus ja käyttö== Syklododekanoli on huoneenlämpötilassa kiinteä kiteinen aine. Se ei juurikaan liukene veteen, mutta liukenee paremmin orgaanisiin liuottimiin. Sen reaktiot ovat tyypillisiä sekundäärisille alkoholeille, väkevien happojen kanssa se dehydrautuu, jolloin muodostuu syklododekeenia, karboksyylihappojen ja happoanhydridien kanssa se reagoi muodostaen estereitä. Syklododekanolin valmistus lähtee syklododekatrieenistä, joka vedytetään syklododekaaniksi. Syklododekaani voidaan tämän jälkeen hapettaa syklododekanoliksi. Puhdasta syklododekanolia saadaan käytettäessä hapetuskatalyyttinä kupari-kromiseosta 160 °C:ssa ja korotetussa paineessa. Toinen tapa valmistaa yhdistettä on syklododekaanin hapetus ilmalla boorihapon toimiessa katalyyttinä. Tällöin muodostuu syklododekyyliboraattia ja syklododekanonia. Syklododekyyliboraatti tislataan erilleen ja siitä saadaan syklododekanolia emäskatalysoidun hydrolyysin avulla. Syklododekanolia käytetään valmistettaessa sen eettereitä ja estereitä, jotka ovat hajusteteollisuuden käyttämiä aineita. Syklododekanoli voidaan hapettaa syklododekanoniksi, josta valmistetaan laurolaktaamia ja edelleen polyamideja, tai typpihapon avulla hapettamalla dodekaanidihapoksi. == Lähteet == == Aiheesta muualla == *ChemBlink: Cyclododecanol Luokka:Alkoholit
Panagjurište

Panagjurište () on Pazardžikin alueella, Bulgariassa sijaitseva kunta. Se sijaitsee 90 kilometrin päässä Bulgarian pääkaupungista Sofiasta. == Lähteet == == Aiheesta muualla == *Panagjurišten kotisivut Luokka:Bulgarian maantiede
Gressbanen

Gressbanen (Gressbanen ved Holmen i Aker) on Oslossa Vestre Akerin kaupunginosassa sijaitseva jalkapallokenttä ja tekojäärata. Se toimii jää- ja jalkapalloseura IF Readyn kotiareenana. Vuonna 1919 valmistunut Gressbanen oli myös Norjan jalkapallomaajoukkueen kotikenttä vuosina 1919–1927, jonka jälkeen se siirtyi pelaamaan nykyisinkin käyttämälleen Ullevaalin stadionille. Yleisöennätys syntyi vuonna 1919 pelatussa Norjan ja Hollannin välisessä jalkapallo-ottelussa, jota oli seuraamassa 17 000 katsojaa. Yhteensä Norjan jalkapallomaajoukkue pelasi stadionilla 17 A-maaottelua. == Lähteet == *Stadionsiden == Aiheesta muualla == Luokka:Norjan jalkapallostadionit Luokka:Norjan tekojääradat Luokka:Oslon rakennukset ja rakennelmat
Rossija-turnaus 1982

Rossija-turnaus 1982 (Russian Government Cup) oli kuudes sanomalehti Rossijan järjestämä jääpalloturnaus, joka pelattiin Syktyvkarissa 6.-9. helmikuuta 1982. Turnauksen voitti Neuvostoliitto. === Sarjataulukko ja ottelutulokset === Joukkue O V T H Maalit Pts Neuvostoliitto 3 3 0 0 16–4 6 4–1 4–2 8–1 Ruotsi 3 2 0 1 14–6 4 – 6–2 – Suomi 3 1 0 2 9–10 2 – – 5–0 Norja 3 0 0 3 1–20 0 – 0–7 – ==Lähteet== * Markku Siukonen - Matti Ahola: Urheilun vuosikirja 4 1981-1982, sivu 215 (ISBN 951-9466-32-0) * Norjan jääpallomaaottelut 1927-1999 * Ruotsi-Neuvostoliitto jääpallomaaottelut Luokka:Vuoden 1982 jääpallo Luokka:Syktyvkar
Pääkaupunkiseudun Yrittäjät

Pääkaupunkiseudun Yrittäjät (PSY) on Suomen Yrittäjien aluejärjestö, jossa on yli 5 000 jäsentä. Aluejärjestöön kuuluvat paikallisyhdistykset: Espoon Yrittäjät, Kauniaisten Yrittäjät, Vantaan Yrittäjät. Pääkaupunkiseudun Yrittäjien tavoitteena on vaikuttaa alueellisesti yrittämisen edellytysten parantamiseksi, jotta menestyvien yritysten ja yrittäjien määrä alueella lisääntyy ja yrittäjien taloudellinen ja sosiaalinen asema paranee. Luokka:Suomalaiset yrittäjäjärjestöt
Rossija-turnaus 1984

Rossija-turnaus 1984 (Russian Government Cup) oli seitsemäs sanomalehti Rossijan järjestämä jääpalloturnaus, joka pelattiin Kemerovossa 3.-7. helmikuuta 1984. Turnauksen voitti Neuvostoliitto maalieron turvin. === Sarjataulukko ja ottelutulokset === Joukkue O V T H Maalit Pts Neuvostoliitto 3 2 1 0 11–2 5 1–1 3–0 7–1 Ruotsi 3 2 1 0 8–3 5 – 2–1 – Norja 3 1 0 2 2–5 2 – – 1–0 Suomi 3 0 0 3 2–13 0 – 1–5 – ==Lähteet== * Markku Siukonen - Matti Ahola: Urheilun vuosikirja 6 1984-1985, sivu 251 (ISBN 951-9466-41-X) * Norjan jääpallomaaottelut 1927-1999 * Ruotsi-Neuvostoliitto jääpallomaaottelut Luokka:Vuoden 1984 jääpallo Luokka:Kemerovo
Lutjanus

Lutjanus on ahvenkalojen (Perciformes) lahkoon, napsijoiden (Lutjanidae) heimoon ja Lutjaninae-alaheimoon kuuluva kalasuku. == Lajit == Sukuun kuuluu 68 lajia.http://www.fishbase.org/Nomenclature/ValidNameList.php?syng=lutjanus&syns;=&vtitle;=Scientific+Names+where+Genus+Equals+%3Ci%3ELutjanus%3C%2Fi%3E&crit2;=CONTAINS&crit1;=EQUAL * Lutjanus adetii Castelnau, 1873 * Lutjanus agennes Bleeker, 1863 * Lutjanus alexandrei Moura & Lindeman, 2007 * Lutjanus ambiguus Poey, 1860 * Lutjanus analis Cuvier, 1828 * Lutjanus apodus Walbaum, 1792 * Lutjanus aratus Günther, 1864 * Lutjanus argentimaculatus Forsskål, 1775 * Lutjanus argentiventris Peters, 1869 * Lutjanus bengalensis Bloch, 1790 * Lutjanus biguttatus Valenciennes, 1830 * Lutjanus bitaeniatus Valenciennes, 1830 * Lutjanus bohar Forsskål, 1775 * Lutjanus boutton Lacepède, 1802 * Lutjanus buccanella Cuvier, 1828 * Lutjanus campechanus Poey, 1860 – Punanapsija * Lutjanus carponotatus Richardson, 1842 – Ruostejuovanapsija * Lutjanus coeruleolineatus Rüppell, 1838 * Lutjanus colorado Jordan & Gilbert, 1882 * Lutjanus cyanopterus Cuvier, 1828 * Lutjanus decussatus Cuvier, 1828 * Lutjanus dentatus Duméril, 1861 * Lutjanus dodecacanthoides Bleeker, 1854 * Lutjanus ehrenbergii Peters, 1869 * Lutjanus endecacanthus Peters, 1863 * Lutjanus erythropterus Bloch, 1790 – Karmiininapsija * Lutjanus fulgens Valenciennes, 1830 * Lutjanus fulviflamma Forsskål, 1775 * Lutjanus fulvus Forster, 1801 * Lutjanus fuscescens Valenciennes, 1830 * Lutjanus gibbus Forsskål, 1775 * Lutjanus goldiei Macleay, 1882 * Lutjanus goreensis Valenciennes, 1830 * Lutjanus griseus Linnaeus, 1758 * Lutjanus guilcheri Fourmanoir, 1959 * Lutjanus guttatus Steindachner, 1869 * Lutjanus inermis Peters, 1869 * Lutjanus jocu Bloch & Schneider, 1801 * Lutjanus johnii Bloch, 1792 – Mustatäplänapsija * Lutjanus jordani Gilbert, 1898 * Lutjanus kasmira Forsskål, 1775 * Lutjanus lemniscatus Valenciennes, 1828 * Lutjanus lunulatus Park, 1797 * Lutjanus lutjanus Bloch, 1790 – Napsija * Lutjanus madras Valenciennes, 1831 * Lutjanus mahogoni Cuvier, 1828 * Lutjanus malabaricus Bloch & Schneider, 1801 – Malabarinnapsija * Lutjanus maxweberi Popta,1921 * Lutjanus mizenkoi Allen & Talbot, 1985 * Lutjanus monostigma Cuvier, 1828 * Lutjanus notatus Cuvier, 1828 * Lutjanus novemfasciatus Gill, 1862 * Lutjanus ophuysenii Bleeker, 1860 * Lutjanus peru Nichols & Murphy, 1922 * Lutjanus purpureus Poey, 1866 – Purppuranapsija * Lutjanus quinquelineatus Bloch, 1790 * Lutjanus rivulatus Cuvier, 1828 * Lutjanus rufolineatus Valenciennes, 1830 * Lutjanus russellii Bleeker, 1849 – Juovaselkänapsija * Lutjanus sanguineus Cuvier, 1828 – Kyhmynapsija * Lutjanus sebae Cuvier, 1816 – Keisarinapsija * Lutjanus semicinctus Quoy & Gaimard, 1824 * Lutjanus stellatus Akazaki, 1983 * Lutjanus synagris Linnaeus, 1758 – Juovanapsija * Lutjanus timoriensis Quoy & Gaimard, 1824 * Lutjanus viridis Valenciennes, 1846 * Lutjanus vitta Quoy & Gaimard, 1824 – Ruskojuovanapsija * Lutjanus vivanus Cuvier, 1828 == Lähteet == * FishBase * FishBase * FINLEX (Suomenkieliset nimet) Luokka:Välskärikalat
Haudh-en-Nirnaeth

Haudh-en-Nirnaeth, Itkunmäki, toisilta nimeltään Haudh-en-Ndengin, Surmanmäki, oli kuvitteellinen paikka tai muistomerkki J. R. R. Tolkienin luomassa Ardassa, Beleriandin pohjoisosassa, Anfauglithin tasangolla. Kumpu syntyi, kun Morgothin örkit kokosivat komentajansa käskystä Nirnaeth Arnoediadin taistelussa kaatuneet eldarin, edainin ja kääpiöt varusteineen suureksi keoksi Anfauglithin tasangolle. Tolkien kertoo Silmarillionin kolmanteen lukuun kuuluvassa 20. osassa, ettei yksikään Morgothin otus enää polkenut sitä maata, jonka alla eldarin jaedainin miekat murentuvat, ja että Haudh-en-Nirnaeth oli ainoa paikka tuolla tasangolla, jossa ruoho enää autioitumisen jälkeen kasvoi. Luokka:Beleriand
Tori.fi

Tori.fi on internetissä toimiva osto- ja myyntikauppapaikka. Se julkaisee kuluttajien luokiteltuja ilmoituksia maksutta. Yrityskäyttäjille on saatavissa Tori-kaupat-palvelu, joka mahdollistaa sivuston käytön liiketoiminnassa. Päivittäin palvelussa tehdään lähes 20 000 kauppaa. == Kysyntä ja käyttömäärät == Alkukeväästä 2013 Tori.fi nousi suosituimmaksi verkon vertaiskauppapaikaksi Huuto.netin ohi ja sijoittuu suosituimpien suomalaisten verkkosivustojen vertailussa neljänneksi yli 40 miljoonalla viikoittaisella sivulatauksellaan (TNS Metrix, vko 4, 2014). Vuonna 2012 palveluun jätettiin noin 1,7 miljoonaa myydään-, ostetaan- tai annetaan ilmaiseksi -ilmoitusta, mikä oli noin 70 prosenttia enemmän kuin edellisenä vuonna. Suosituimpia tuoteryhmiä olivat huonekalut ja sisustustarvikkeet sekä autot ja niiden varaosat. Eniten ilmoituksia suhteessa väestömäärään jätettiin Pohjois-Karjalan maakunnasta. Vuoden 2018 aikana ilmoituksia jätettiin yhteensä yli 10,3 miljoonaa. Vuonna 2020 palvelussa vieraili kuukausittain noin 2,7 miljoonaa eri kävijää. == Omistus == Joulukuussa 2009 avattu Tori.fi on norjalaisen Schibsted-konsernin omistama. Sivusto on osa Schibstedin yli 30 maassa toimivaa luokiteltujen ilmoitusten verkkosivustoketjua, ja se on toteutettu Ruotsin suosituimmaksi nousseen Blocket.se-sivuston pohjalta.”Jussi Lystimäen johtama Tori.fi – suomalainen versio Schibstedin Blocket-palvelusta – aloitti maihinnousunsa vauhdilla”, artikkelissa Schibstedin verkkokauppapaikka on markkinajohtaja myös Ranskassa (Leboncoin.fr) ja Espanjassa (Segundamano.es). == Turvallisuus == Tori.fissä on tapahtunut usein huijauksia sekä myyjiä että ostajia kohtaan. Usein huijauksen kohteeksi joudutaan esimerkiksi sosiaalisen median palvelu WhatsAppilla lähetettyjen tekaistujen viestien myötä. Huhtikuussa 2023 sovellukseen lisättiin mahdollisuus vahvaan tunnistautumiseen. Muutoksen myötä käyttäjät voivat varmentaa itsensä käyttämällä mobiilivarmennetta tai pankkitunnuksia. == Lähteet == Luokka:Suomalaiset verkkokaupat Luokka:Schibsted
Aromanian kieli

Aromanian kieli tai Limba Armãneascã (armãneshce, armãneashti, rrămăneshti) on itäromaaninen kieli, jota puhutaan Kaakkois-Euroopassa. Sen puhujia kutsutaan aromanialaisiksi tai valakeiksi (joka on yleisnimitys Balkanilla asuvista yhteisöistä). Kielellä on paljon yhteisiä ominaisuuksia modernin romanian kielen kanssa. Kielillä on mm. samanlainen ​​morfologia ja syntaksi sekä suuri yhteinen sanasto, joka periytyy latinasta. Suurin ero romanian ja aromanian välillä ovat eri kielistä peräisin olevat adstraatit eli kahden toisiinsa tasavertaisessa suhteessa olleen kielen välillä lainautumalla muodostuneet lainasanakerrostumat: romania on saanut paljon vaikutteita slaavilaisista kielistä, kun taas aromania on saanut enemmän vaikutteita kreikan kielestä, jonka kanssa sillä on ollut tiiviitä yhteyksiä. ==Lähteet== ==Aiheesta muualla== *Aromanian Language website *Στα Βλάχικα - In Vlach: A website about the Vlach language in Greece *Ethnologue entry for Aromanian *Aromanian Swadesh list of basic vocabulary words (from Wiktionary's Swadesh list appendix) *Asterios Koukoudis: Studies on the Vlachs *Greek Helsinki Human Rights Organization: Aromanians (Vlachs) in Greece *Conjugation of verbs in Aromanian and Istro-Romanian *Romanian and the Balkans, with some references to Aromanian *Greek Vlach website *Consiliul A Tinirlor Armanj - CTARM , webpage about Youth Aromanians and their projects * Armans Association from Serbia * Armans Cultural Association from Romania Luokka:Romaaniset kielet